b'\n_START_ARTICLE_\nMilan Betetto\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral na ljubljanski Medicinski fakulteti in 1948 doktoriral. Strokovno se je izpopolnjeval v M\xc3\xbcnchnu in na Dunaju. Leta 1975 je bil izvoljen za rednega profesorja na ljubljanski medicinski fakulteti. V letih 1950\xe2\x88\x921955 je delal na Dermatolo\xc5\xa1ki kliniki v Ljubljani in vodil oddelek za rentgensko in fizikalno terapijo. Najve\xc4\x8d se je ukvarjal z zdravljenjem ko\xc5\xbenih bolezni z rentgenskimi \xc5\xbearki. V soavtorstvu z Janezom Fettichom je napisal priro\xc4\x8dnik Mala dermatovenerologija (COBISS)_NEWLINE_Betetto je celotno hokejsko kariero igral za HK Ljubljana (leta 1947 se je klub imenoval Triglav, leta 1948 pa Enotnost). Kasneje je deloval tudi kot funkcionar kluba, ki se je leta 1962 preimenoval v Olimpiji. V letih 1968 jn 1969 je s pomo\xc4\x8djo mesta Ljubljane in nekaterih podjetij vodil akcijo 1000 drsalk za pomo\xc4\x8d Olimpijini hokejski \xc5\xa1oli.  Leta 1990 je v samozalo\xc5\xbebi izdal knjigo o zgodovini hokejskega kluba Olimpija Hokej na ledu. (COBISS).'